טיי לוסון

טייוון רונל "טיי" לוסון (באנגלית: Tywon Ronell "Ty" Lawson; נולד ב-3 בנובמבר 1987) הוא כדורסלן אמריקאי המשחק בקבוצת שאנדונג גולדן סטארס מליגת העל הסינית, בעמדת הרכז.

נעורים ומכללות
לוסון נולד בעיר קלינטון שבמרילנד, ארצות הברית. בשנתו האחרונה בתיכון עזב את מרילנד כדי ללמוד באקדמיית הכדורסל "אוק היל" שבווירג'יניה. לאורך עונת התיכונים הציג לוסון ממוצעים של 23.8 נקודות, 9.1 אסיסטים ו-5 חטיפות למשחק, ובסיומה הוזמן להשתתף במשחק מקדונלד'ס אול-אמריקן היוקרתי וכן במשחק נייקי הופ סאמיט המפגיש שחקני תיכון אמריקאים מצטיינים מול שחקנים בינלאומיים נבחרים.

לאחר לימודיו התיכוניים בחר ללמוד באוניברסיטת קרוליינה הצפונית בצ'אפל היל. כבר בעונת ה שלו הוביל את הקבוצה עם 5.6 אסיסטים למשחק ועזר ל"טאר הילס" להגיע עד משחק הגמר המחוזי (מחוז ACC). בעונתו השנייה במכללה המשיך להציג יכולת טובה וסחב את הקבוצה, יחד עם טיילר האנסברו, ויין אלינגטון ודני גרין, עד חצי גמר טורניר אליפות המכללות. במשחק עצמו הובסו הטאר הילס מול אוניברסיטת קנזס בתוצאה 84–66, בין היתר בשל יכולתו החלשה של לוסון במשחק, שקלע רק 2 מתוך 8 הזריקות שלקח, ומסר שני אסיסטים בלבד.

בעונת 2008/2009 ויתר לוסון על האפשרות להירשם לדראפט ה-NBA והחליט להמשיך לעונה שלישית במכללה. יחד עם האנסברו, אלינגטון וגרין, שבחרו גם הם להישאר בקרוליינה הצפונית, הוביל לוסון את קבוצתו לזכייה באליפות ליגת המכללות. במשחק הגמר מול אוניברסיטת המדינה של מישיגן "כיפר" לוסון על הופעתו בשלבי הסיום של העונה הקודמת, קלע 21 נקודות, מסר 6 אסיסטים וחטף 8 פעמים – מספר השיא לשחקן במשחק אליפות המכללות. בסיום העונה זכה לוסון בתואר שחקן העונה של מחוז ה-ACC, וכן נבחר לחמישייה השנייה של העונה בליגת המכללות. כמו כן זכה לוסון ב"פרס בוב קוזי" המוענק לרכז הטוב ביותר בליגת המכללות. באפריל 2009 הודיע לוסון על כוונתו להירשם לדראפט ה-NBA.

קריירה מקצועית
דנוור נאגטס
לוסון נבחר בבחירה ה-18 בדראפט 2009 על ידי קבוצת מינסוטה טימברוולבס, שהעבירה אותו בטרייד לדנוור נאגטס. בעונה וחצי הראשונות שלו בקבוצה שימש לוסון כמחליף לצ'אנסי בילאפס, הרכז הפותח של הקבוצה, עד שבפברואר 2011 הועבר בילאפס לניו יורק ניקס, יחד עם כוכב הקבוצה כרמלו אנתוני. הטרייד פינה ללוסון את עמדת הרכז הפותח והפך אותו לאחד השחקנים המובילים בקבוצה. ב-9 באפריל 2011 קבע לוסון שיא NBA כאשר קלע 10 שלשות רצופות ללא החטאה, בניצחון קבוצתו על מינסוטה טימברוולבס. רצף השלשות של לוסון נעצר כשהחטיא את זריקת השלוש ה-11 שלו, והוא סיים את המשחק עם 37 נקודות, 7 ריבאונדים ו-6 אסיסטים.

בשל שביתת השחקנים בעונת , חתם לוסון על חוזה זמני בז'לגיריס קובנה. לוסון הספיק להשתתף ב-7 משחקי יורוליג עד סיום שביתת השחקנים, במהלכם הציג ממוצעים מאכזבים מעט של 7.4 נקודות ו-1.3 אסיסטים למשחק. בתום השביתה חזר לוסון לדנוור נאגטס, בהתאם לחוזה שלו עם ז'לגיריס. בעונת  עזר לוסון לנאגטס להעמיד את מאזן הניצחונות הטוב ביותר בתולדות המועדון, 57–25, שהציב אותם במקום השלישי במערב. עם זאת, הקבוצה הודחה כבר בסיבוב הראשון, על ידי גולדן סטייט ווריורס, למרות יכולת טובה של לוסון שקלע 21.6 נקודות ומסר 8 אסיסטים בממוצע למשחק לאורך הסדרה. בשתי העונות הבאות המשיך לוסון לשמש כרכז המוביל של הקבוצה, אך כשל בניסיונו להעפיל לפלייאוף עם הנאגטס. בכל ארבע עונותיו האחרונות בדנוור (–) הוביל לוסון את הקבוצה בנקודות ואסיסטים למשחק, וממוצעיו בתקופה זו עמדו על 16.4 נקודות ו-8.0 אסיסטים למשחק. בעונת 2014/15 מסר 720 אסיסטים בסך הכול, ובכך שבר את שיא המועדון לאסיסטים בעונה שהחזיק עד אז ניק ואן אקסל, שמסר 714 אסיסטים בעונת .

יוסטון רוקטס
ב-20 ביולי 2015 נשלח לוסון בטרייד ליוסטון רוקטס בתמורה לפאבלו פריג'יוני, ניק ג'ונסון, קוסטאס פאפאניקולאו, ג'ואי דורסי ובחירת דראפט עתידית. לוסון התקשה להתאקלם ביוסטון, וקלע לאורך העונה 5.8 נקודות למשחק ב-38.7 אחוזי קליעה מהשדה כשחקן ספסל. לקראת סיום העונה, ב-1 במרץ 2016, שוחרר מהקבוצה.

אינדיאנה פייסרס
כשבוע לאחר שחרורו מהרוקטס חתם לוסון באינדיאנה פייסרס על חוזה עד לסיום עונת .

סקרמנטו קינגס
לקראת עונת , ב-31 באוגוסט 2016, חתם על חוזה לעונה אחת בסקרמנטו קינגס.

שאנדונג (סין)
ב-19 ביולי 2017 חתם לוסון על חוזה לעונה אחת בשאנדונג גולדן סטארס מהליגה הסינית, עבור כ-2.4 מיליון דולר. לאורך עונת 2017/2018 קלע 25.5 נקודות למשחק עבור שאנדונג.

וושינגטון ויזארדס
בסיומה של העונה הסדירה ולקראת פלייאוף ה-NBA 2018, חתם לוסון על חוזה בוושינגטון ויזארדס. בסיבוב הפלייאוף הראשון, בו קלע לוסון 5.8 נקודות למשחק, הפסידה וושינגטון לטורונטו ראפטורס בתוצאה 2–4.

החזרה לשאנדונג
בדצמבר 2018 חזר לשחק עבור שאנדונג גולדן סטארס, בה שיחק בעונה הקודמת.

סטטיסטיקת קריירה
בעונה הסדירה ב-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  דנוור 65  8  20.3  0.515  0.410  0.757  1.9  3.1  0.7  0.0  8.3  דנוור 80  31  26.3  0.503  0.404  0.764  2.6  4.7  1.0  0.1  11.7  דנוור 61  61  34.8  0.488  0.365  0.824  3.7  6.6  1.3  0.1  16.4  דנוור 73  71  34.4  0.461  0.366  0.756  2.7  6.9  1.5  0.1  16.7  דנוור 62  61  35.9  0.431  0.356  0.798  3.5  8.8  1.6  0.2  17.6  דנוור 75  75  35.5  0.436  0.341  0.730  3.1  9.6  1.2  0.1  15.2 יוסטון 53  12  22.2  0.387  0.330  0.700  1.7  3.4  0.8  0.1  5.8 אינדיאנה 13  1  18.1  0.418  0.357  0.500  2.4  4.4  0.8  0.1  4.9  סקרמנטו 69  24  25.1  0.454  0.288  0.797  2.6  4.8  1.1  0.1  9.9 קריירה 551  344  29.2  0.460  0.359  0.770  2.7  6.0  1.2  0.1  12.7

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  דנוור 6  0  19.7  0.429  0.400  0.684  1.3  2.7  1.0  0.0  7.8  דנוור 5  5  33.4  0.500  0.455  0.913  3.4  3.8  1.0  0.2  15.6  דנוור 7  7  34.6  0.514  0.321  0.632  2.6  6.0  1.0  0.1  19.0  דנוור 6  6  39.3  0.440  0.190  0.848  3.3  8.0  1.7  0.0  21.3  אינדיאנה 7  0  10.6  0.333  0.000  0.667  1.0  1.4  0.4  0.0  2.3  וושינגטון 5  0  19.2  0.346  0.625  1.000  2.6  3.0  0.6  0.0  5.8 קריירה 36  18  25.9  0.458  0.333  0.792  2.3  4.2  0.9  0.1  12.0

ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ז'לגיריס 7  4  21.3  0.429  0.375  0.619  3.0  1.6  0.9  0.0  7.4 קריירה 7  4  21.3  0.429  0.375  0.619  3.0  1.6  0.9  0.0  7.4

קישורים חיצוניים

 פרופיל באתר NBA.com
 סטטיסטיקות ב-NBA, באתר basketball-reference.com

הערות שוליים

קטגוריה:אמריקאים ילידי מרילנד
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של מינסוטה טימברוולבס
קטגוריה:כדורסלני דנוור נאגטס
קטגוריה:כדורסלני ז'לגיריס קובנה
קטגוריה:כדורסלני יוסטון רוקטס
קטגוריה:כדורסלני אינדיאנה פייסרס
קטגוריה:כדורסלני סקרמנטו קינגס
קטגוריה:כדורסלני שאנדונג גולדן סטארס
קטגוריה:כדורסלני וושינגטון ויזארדס
קטגוריה:מרילנד: כדורסלנים
קטגוריה:אמריקאים שנולדו ב-1987